Ο **Γκιούλα Σιλάγκι** (ουγγρικά: *Gyula Szilágyi*, 18 Ιανουαρίου 1923 – 17 Οκτωβρίου 2001) ήταν Ούγγρος διεθνής ποδοσφαιριστής που αγωνιζόταν ως κεντρικός επιθετικός. Αποτελεσματικός σκόρερ, είναι έβδομος στην ιστορία του ουγγρικού πρωταθλήματος πρώτης κατηγορίας.

Βιογραφία
---------

Ήταν ένας από τους εκπροσώπους του «χρυσής εποχής» του ουγγρικού ποδοσφαίρου των δεκαετιών 1940 και 1950. Ξεκίνησε την ποδοσφαιρική του καριέρα στην ομάδα της ιδιαίτερης πατρίδας του, την Ντεμπρέτσενι το 1939. Την πρώτη του χρονιά στη ομάδα ανδρών (1943–44) σημείωσε 18 γκολ, μεταξύ των οποίων και τα τέσσερα εντός έδρας γκολ στον αγώνα με τη Κίσπεστ (αποτέλεσμα 4–2). Στην πρώτη μεταπολεμική σεζόν (1945–46), είχε εξαιρετική απόδοση - σημείωσε 42 γκολ σε 31 αγώνες. Ήταν ικανός σουτέρ και με τα δύο πόδια και διακρίνονταν ιδιαίτερα στο ψηλό παιχνίδι. Από το 1947 μεταγράφηκε στη Βάσας, όπου αγωνίστηκε 14 σεζόν μέχρι το τέλος της καριέρας του. Κατέκτησε από ένα πρωτάθλημα (1957) και Κύπελλο (1955) και ήταν πρώτος σκόρερ το 1957 στο μεταβατικό πρωτάθλημα της άνοιξης με 17 τέρματα. Το 1955 αναδείχθηκε καλύτερος ποδοσφαιριστής της χώρας. Γνώρισε διεθνή επιτυχία σε συλλογικό επίπεδο με την κατάκτηση του Κυπέλλου Μιτρόπα το 1956 και το 1957, σημειώνοντας τέσσερα γκολ στον τρίτο αγώνα εναντίον της Ραπίντ Βιέννης στον τελικό του 1956 (αποτέλεσμα 9–2). Παραμένει ο κορυφαίος σκόρερ στην ιστορία του συλλόγου της Βάσας.

Για την Εθνική Ουγγαρίας έπαιξε 12 αγώνες και σημείωσε 9 γκολ, κάνοντας το ντεμπούτο του στις 11 Μαΐου 1947 μπαίνοντας ως αλλαγή στο δεύτερο ημίχρονο της ήττας από την Ιταλία. Σε τέσσερις αγώνες χρησιμοποιήθηκε ως αλλαγή. Το καλύτερο παιχνίδι για την εθνική ομάδα το έκανε στις 4 Ιουλίου 1950 με αντίπαλο την Πολωνία (5–2), όπου σημείωσε τρία γκολ. Ήταν ο πρώτος αγώνας της αήττητης σειράς της εθνικής ομάδας που έγινε γνωστή ως «Μαγικοί Μαγυάροι». Η πληθώρα ιδιαίτερα ικανών επιθετικών εκείνη την εποχή στη χώρα του δεν επέτρεψε την περαιτέρω αναγνώρισή του. Συνολικά κατά τη διάρκεια της καριέρας του σημείωσε 497 τέρματα σε 548 επίσημους αγώνες και το γενικό σύνολο συμπεριλαμβανομένων και των φιλικών είναι τουλάχιστον 1.114 γκολ σε 919 συναντήσεις.

Τίτλοι και διακρίσεις
---------------------

* Πρωτάθλημα Ουγγαρίας : 1957 (άνοιξη)
* Κυπέλλο Ουγγαρίας : 1955
* Κύπελλο Μιτρόπα (2) : 1956, 1957
* Ούγγρος ποδοσφαιριστής της χρονιάς : 1955
* Κορυφαίος σκόρερ του ουγγρικού πρωταθλήματος : 1957
* 7ος σκόρερ στην πρώτη κατηγορία του Ουγγρικού Πρωταθλήματος με 313 γκολ

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. ↑  «Hungary - All-Time Topscorers». Ανακτήθηκε στις 18 Μαρτίου 2021.
2. 1 2 3  «SZÁZ ÉVE SZÜLETETT SZILÁGYI GYULA, AKI EGY FEJJEL JÁRT A MEZŐNY FÖLÖTT». Αρχειοθετήθηκε από το πρωτότυπο στις 3 Φεβρουαρίου 2024. Ανακτήθηκε στις 3 Φεβρουαρίου 2024.
3. 1 2  «Szilágyi Gyula: mérkőzések». Ανακτήθηκε στις 19 Μαρτίου 2021.
4. ↑  «A Magyar Nemzeti Labdarúgó Bajnokság gólkirályai (1951-1975)». Ανακτήθηκε στις 18 Μαρτίου 2021.
5. 1 2  «Gyula Szilágyi». Ανακτήθηκε στις 18 Μαρτίου 2021.
6. ↑  «Szilágyi Gyula legemlékezetesebb pillanatai». Αρχειοθετήθηκε από το πρωτότυπο στις 3 Φεβρουαρίου 2024. Ανακτήθηκε στις 3 Φεβρουαρίου 2024.
7. ↑  «Vasas FC». Ανακτήθηκε στις 18 Μαρτίου 2021.
8. ↑  «Szilágyi I. Gyula». Ανακτήθηκε στις 3 Φεβρουαρίου 2024.
9. ↑  «FIFA : Mighty Magyars and Hungary's four-year unbeaten streak». Αρχειοθετήθηκε από το πρωτότυπο στις 14 Μαΐου 2023. Ανακτήθηκε στις 14 Μαΐου 2023.
10. ↑  «RSSSF : Prolific Scorers data - 31 December 2021». Αρχειοθετήθηκε από το πρωτότυπο στις 13 Μαρτίου 2022. Ανακτήθηκε στις 7 Απριλίου 2023. CS1 maint: Unfit url (link)
11. ↑  «RSSSF : Prolific Scorers Data». Ανακτήθηκε στις 19 Ιανουαρίου 2024.
12. ↑  «Who scored the most goals in history?». Αρχειοθετήθηκε από το πρωτότυπο στις 14 Ιουλίου 2023. Ανακτήθηκε στις 14 Ιουλίου 2023.
13. ↑  «Футболисты забившие больше тысячи голов за карьеру. В лидерах венгр Лайош Тихи». Αρχειοθετήθηκε από το πρωτότυπο στις 6 Απριλίου 2023. Ανακτήθηκε στις 5 Απριλίου 2023.

Εξωτερικοί σύνδεσμοι
--------------------

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |